નવા વરસે યા જન્મદિવસે કે કોઈ મોટા દિવસે, ખાસ દિવસે આપણે કોઈ ને કોઈ સંકલ્પ લેવામાં માનતા હોઈએ છીએ. ત્યાર બાદ એ સંકલ્પ પૂરો થાય કે ન થાય, પણ સંકલ્પ લેવાનો ઉત્સાહ અકબંધ હોય છે. પાછો દર વરસે. આગલા વરસે સંકલ્પ પૂરો થયો કે નહીં, આપણે પોતે પૂરો કર્યો કે નહીં, આ માટે કોઈ નક્કર પ્રયાસ પણ કર્યા કે નહીં એ બધી વાતો સમય સાથે ભુલાતી જાય છે અને થોડા વખત પછી તો આપણે સંકલ્પ પણ ભૂલી જઈએ છીએ. સંકલ્પ શું કામ લેવાનો હતો એ પણ વીસરી જઈએ છીએ. શું કરીએ ભાઈ, સમય-સંજોગનો સાથ જ મળ્યો નહીં એથી સંકલ્પ પૂરો થઈ શક્યો નહીં, ઇચ્છા તો બહુ હતી. આ આપણો આપણને જ અપાતો રૂટીન જવાબ. ત્યાર બાદ ફરી નવું વરસ અને નવો સંકલ્પ લેવાની ઇચ્છા અને સંકલ્પ લેવાનો નિર્ણય અને જાહેરાત પણ. વિચારોથી ભ્રમ ઊભા થાય